_:nfcf4403880bb4f82b490f457c1bdc90cxb0
<http://schema.org/articleBody>
"หลังจากข่าวการเตรียมโปรโมตร่วมกันครั้งสุดท้ายของ T-ara ด้วยสมาชิก 6 คน ตามมาด้วยข่าวการพิจารณาสัญญาใหม่ ล่าสุดได้ข้อสรุปออกมาแล้ว\r\n\r\nทาง MBK Entertainment ได้แจ้งว่า หลังจากการพิจารณาสัญญาแล้ว ฮโยมิน อึนจอง จียอน และ คิวริ ตัดสินใจที่จะต่อสัญญากับทาง MBK ออกไป ในขณะที่ ทาง โบรัม และ โซยอน ได้ตัดสินใจที่จะไม่ต่อสัญญาใหม่ และจะสิ้นสุดสัญญาลงในวันที่ 15 พฤษภาคม\r\n\r\n\r\n\r\nด้วยการตัดสินใจนี้ทาง MBK จะยังคงสนับสนุนกิจกรรมของ โบรัม และ โซยอน ต่อไปจนกว่าจะหมดสัญญากับทาง MBK\r\n\r\nนอกจากนี้ ทาง MBK ยังได้ชี้แจงเพิ่มเติมว่าได้เริ่มเสนอสัญญาฉบับใหม่ให้กับ T-ara มาตั้งแต่เดือนกันยายนปี 2016 แล้ว และได้ข้อสรุปของสมาชิกทั้ง 4 คนที่ต่อสัญญาเมื่อเดือน กุมภาพันธ์ ที่ผ่านมา ในขณะที่ทาง โบรัม และ โซยอน ได้เจรจาสัญญากับทางค่ายมาจนถึงเดือน มีนาคม และได้บทสรุปตามที่ได้แจ้งออกมา\r\n\r\nT-ara ทั้ง 6 คนจะโปรโมตร่วมกันเป็นครั้งสุดท้ายในเดือน พฤษภาคมนี้ ด้วยอัลบั้มใหม่ที่มี 6 เพลง พร้อมกับเพลงพิเศษความยาว 6 นาที ที่จะเป็นเมดเลย์ 6 เพลงในอดีตของ T-ara\r\n\r\nSource 1"
<https://www.hallyukstar.com/2017/03/23/t-ara-signed-new-contract-only-4/>